ΓΡΑΠΤΗ ΕΡΩΤΗΣΗ P-3171/02

υποβολή: Werner Langen (PPE-DE) προς την Επιτροπή

(30 Οκτωβρίου 2002)

Θέμα: Απαλλαγή από το φόρο προστιθέμενης αξίας ιδιωτικών εταιριών διαχείρισης στη Γερμανία

Στην Ομοσπονδιακή Δημοκρατία της Γερμανίας δημιουργήθηκαν στο στρατιωτικό τομέα ιδιωτικές εταιρίες διαχείρισης, με σκοπό την παροχήπηρεσιών στον Ομοσπονδιακό Στρατό. Η εταιρία για την ανάπτυξη, τον εφοδιασμό και τη λειτουργία (GEBB) και άλλες εταιρίες διαχείρισης του στόλου, διαχείρισης ιματισμού και αξιοποίησης ακινήτων, δέχονται προσωπικό από τον Ομοσπονδιακό Στρατό που τίθεται στη διάθεσή τους, κατόπινποβολής των μισθολογικών δαπανών, και το οποίο για παράδειγμα τίθεται στη διαχείριση του στόλου ως οδηγός. Οι ιδιωτικές εταιρίες απαλλάσσονται από το φόρο προστιθέμενης αξίας επί του μεριδίου των μισθολογικών δαπανών της παροχήςπηρεσιών τους. Χωρίς μία τέτοια απαλλαγή ο Ομοσπονδιακός Στρατός θα όφειλε να καταβάλει φόρο προστιθέμενης αξίας για τα διανυθέντα χιλιόμετρα και τις μισθολογικές δαπάνες, για τα οποία θα τον τιμολογούσαν οι επιχειρήσεις. Η έκτη ευρωπαϊκή οδηγία ΦΠΑ πέτυχε μία ομοιόμορφη φορολογική βάσηπολογισμού στην ΕΕ και εναρμόνισε περαιτέρω τον τομέα εφαρμογής της φορολογίας. Έκτοτε τα κράτη μέλη δεν μπορούν να εφαρμόσουν αυτονόμως νέα δεδομένα φοροαπαλλαγής. Η λειτουργία των εταιριών διαχείρισης που δραστηριοποιούνται προς όφελος του Ομοσπονδιακού Στρατού δεν αφορά στην παραγωγή ή το εμπόριο πολεμικούλικού και ως εκ τούτου δεν εξαιρούνται από τον τομέα εφαρμογής της Συνθήκης ΕΚ.

Ερωτώ, συνεπώς, την Επιτροπή αν μία τέτοια απαλλαγή από το φόρο προστιθέμενης αξίας συμβιβάζεται με την έκτη ευρωπαϊκή οδηγία ΦΠΑ.

Σε αντίθετη περίπτωση, τι μέτρα σκοπεύει να λάβει η Επιτροπή για να αποτρέψει αυτήν την παραβίαση του ευρωπαϊκού δικαίου·

Απάντηση του κ. Bolkestein εξ ονόματος της Επιτροπής

(4 Δεκεμβρίου 2002)

Η κοινοβουλευτική ερώτηση αναφέρεται στο ότι οι ιδιωτικές εταιρείες διαχείρισης, που εργάζονται με το προσωπικό που τους έχει διατεθεί από τον Bundeswehr δεν τιμολογούν ΦΠΑ για το μισθολογικό κόστος τωνπηρεσιών τους στον Bundeswehr. Αυτές οιπηρεσίες δεν αφορούν την παραγωγή ή την εμπορία πολεμικούλικού. Το Αξιότιμο Μέλος του Κοινοβουλίου ρωτά αν η μη τιμολόγηση του ΦΠΑ επί του μισθολογικού κόστους είναι αντίθετη με την έκτη οδηγία ΦΠΑ(1), δεδομένου ότι κατ'αρχήν ο γερμανικός στρατός θα έπρεπε να καταβάλλει τον ΦΠΑ για τιςπηρεσίες και τους μισθούς που του έχουν τιμολογηθεί από ιδιωτικές επιχειρήσεις.

Το θέμα φαίνεται να αφορά και άλλες πράξεις από τις ενδοκοινοτικές εισαγωγές και αποκτήσεις για τις οποίες οι στρατιωτικές δυνάμεις μπορούν να τυγχάνουν απαλλαγών από τα άρθρα 14, παράγραφος 1 στοιχείο ζ) και 28.3, β) της έκτης οδηγίας ΦΠΑ.

Δυνάμει του άρθρου 11 της έκτης οδηγίας ΦΠΑ, οιποκείμενες στο φόρο εταιρείες οφείλουν να τιμολογούν τον ΦΠΑ σε οτιδήποτε αποτελεί την αντιπαροχή, την οποία έλαβαν ή πρόκειται να λάβουν για τις φορολογητέες πράξεις που πραγματοποιούν. Στο βαθμό που το μισθολογικό κόστος αποτελεί μέρος της τιμολογηθείσας τιμής, ο ΦΠΑ πρέπει επίσης να εισπράττεται γι'αυτό το μέρος.

Η Επιτροπή προβλέπει να επικοινωνήσει με τις γερμανικές αρχές σχετικά με αυτό το θέμα.

(1) Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, ΕΕ L 145 της 13.6.1977.